alexandrainst/scandi-wiki huggingface dataset:
High Court of Justice

High Court of Justice er den høyeste førsteinstansdomstolen for sivile saker i England og Wales. Domstolen har sete i Royal Courts of Justice i London, men har sorenskriverkontorer over hele England og Wales. Den er delt i tre avdelinger: Queen's Bench Division (ved mannlig monark kalles avdelingen King's Bench Division), Chancery Division og Family Division.

Straffesaker på samme nivå høres i Crown Court.

Eksterne lenker 
 

Britiske domstoler
Rettsvesenet i England og Wales
Svartsurbær

Svartsurbær (Aronia melanocarpa) er en lauvfellende busk i rosefamilien, som i Europa trolig er mest kjent som prydbusk. Den stammer fra det østre Nord-Amerika. Busken har hvite blomster som kommer i mai-juni. Senere på sommeren kommer de sorte bærene. Om høsten har den vakre høstfarger. De dekorative bærene er spiselige og fulle av antioksidanter – og brukes derfor i juice, vin, likør, saft, syltetøy eller som naturlig fargestoff.

Se også 
 Surbær

Eksterne lenker 
 

Maleae
Bær
Corbin Bleu

Corbin Bleu (født Corbin Bleu Reivers 21. februar 1989) er en amerikansk skuespiller, modell, danser og sanger. Han er best kjent for sine roller i Disney Channel-filmene High School Musical, High School Musical 2 og Jump In!.

Corbin Bleu var også med i Hannah Montana-episoden «Lilly, Do You Want to Know a Secret?», og med i krimserien Castle i sesong 8 episode 9 Tone Death.

Referanser

Eksterne lenker 
 
 
 
 

Skuespillere fra USA
Modeller fra USA
Dansere fra USA
Sangere fra USA
Personer fra USA av italiensk opphav
Personer fra USA av jamaicansk opphav
Personer fra New York City
Diamonds Are Forever (album)

Diamonds Are Forever er Bjøro Hålands 22. musikkalbum. Det kom ut i juni 2007. Albumet er innspilt i  Nashville. Det er et samarbeidsprosjekt mellom Håland og Todd Cerney, Casey Kelley og Lesley Ellis, som er musikere og låtskrivere fra Nashville. Trioen, som  spiller alt fra mandolin og munnspill til gitar og keyboard, har turnert med Håland i USA i mange år og har også deltatt på Dark Season Festival i Kristiansand. 

Andre som medvirker på plata er Dan Dugmore, steelgitar, Andy Hull, trommer, Charlie McCoy, munnspill, Oddvar Høgetveit, bass og Per Kolstad, piano. 

Platen ble lansert i Kristiansand 14. juni 2007.

Sporliste
 «A Good Love Is Like a Good Song»
 «Devil Woman»
 «Somewhere Down the Line»
 «Diamonds Are Forever»
 «Blue Train»
 «Any Old Love Will Do»  
 «I'm Just a Dreamer»
 «The Way I Am»
 «Every Time I Lose I Win»
 «Hank Williams Blues»
 «I Wish I Was Eighteen Again»
 «Mañana»

Eksterne lenker
 Anmeldelse i Dagbladet
 Anmeldelse i Adresseavisen
 Anmeldelse i Bergens Tidende

Musikkalbum fra 2007
Bjøro Håland-album
Bennys video

Bennys video er en østerriksk film fra 1992, regissert av Michael Haneke.

Den handler om en 14-åring som dreper en jevngammel jente.

Handling 
Filmen åpner med et hjemmevideoopptak av grisslakting på en bondegård. Like etter at grisen er skutt i hodet med en slaktepistol, spoles videoen tilbake og slaktingen gjentas.

Videooptaket tilhører 14 år gamle Benny. Han bor sammen med sine foreldre i en middelklasseleilighet i Wien.

I helg drar foreldrene bort, og Benny blir alene i huset. Han går til en forretning som driver videoutleie, der han leier to VHS-er. Ved utgangen møter han en jevngammel jente. Benny snakker med jenta, men kameraet befinner seg på andre siden av vinduet, så seeren hører ikke hva samtalen dreier seg om.

I neste scene er de på vei hjem til Benny. Inne i leiligheten viser han jenta rundt og forteller som sin lidenskap til film. Han viser henne kameraene sine, som tar opptak av soverommet hans og gaten utenfor. Benny viser henne også slaktepistolen som ble brukt under i grisslaktingen i begynnelsen av filmen. Plutselig skyter Benny jenta med pistolen. Jenta faller på gulvet, og Benny skyter henne to ganger til, slik at hun dør. Han tørker opp blodet og gjemmer liket i skapet.

Når foreldrene kommer hjem, viser Benny fram filmen der han dreper jenta. Foreldrene reagerer med sjokk, men hjelper sønnen sin med å skjule drapet for resten av verden.

Eksterne lenker 
 

Filmer fra 1992
Østerrikske dramafilmer
Arabiskspråklige filmer
Engelskspråklige filmer
Franskspråklige filmer
Tyskspråklige filmer
Filmer regissert av Michael Haneke
Ole Ålgård

Ole Ålgård (født 9. september 1921 på Ålgård, død 26. januar 1995) var en norsk jurist og diplomat. 

Ole Ålgård tok examen artium ved Kongsgård skole i Stavanger i 1940.Han begynte i utenrikstjenesten etter å ha utdannet seg til jurist: Han ble cand.jur. i 1946 og tok også eksamen på Académie de droit international de La Haye i Frankrike i 1947. Han var ambassaderåd i Brussel fra 1965 til 1967 og var da også fast norsk representant i Europarådet. Ålgård var ambassadør i Beijing fra 1967 til 1970, Norges ambassadør til FN i New York i ti år fra 1972 til 1982. Fra 1975 var han leder av FNs tilsynskomite for FNs andre utviklingstiår. Han avsluttet sin karriere i utenrikstjenesten som ambassadør i København fra 1982 til 1989. 

Ole Ålgård var kommandør av St.Olavs Orden (1978).

Sitater 
Per Egil Hegge siterer Ole Ålgård:«I Sverige er alt som ikke er tillatt, forbudt. I Norge er alt som ikke er forbudt, tillatt. Og i Danmark er alt som er forbudt, tillatt.»

Referanser

Kilder 
 Hvem Hva Hvor 1980 ISBN 82-516-0756-6
 Ole Ålgård - Norsk biografisk leksikon

Eksterne lenker 
 Overenskomst om felles Nordisk Arbeidsmarked, undertegnet av Ole Ålgård
 Likheter og forskjeller mellom Danmark og Norge

Norges ambassadører til Kina (Folkerepublikken)
FN-ambassadører
Ambassadører til Danmark
Kommandører av St. Olavs Orden
Norske jurister
Personer fra Gjesdal kommune
StarCraft II: Wings of Liberty

Starcraft II: Wings of Liberty er et sanntidsstrategispill utgitt av Blizzard Entertainment. Det er oppfølgeren til det populære spillet Starcraft. Starcraft II ble for første gang annonsert 19. mai 2007, i Seoul i Sør-Korea. En multiplayer-demo var tilgjengelig på BlizzCon 2007, og spillet kom på markedet i juli 2010.

Historie 
Historien i StarCraft II foregår fire år etter StarCraft: Brood War, og omhandler blant annet tidligere skikkelser fra det originale spillet, som for eksempel Zeratul, Artanis, Sarah Kerrigan og Jim Raynor. Spillerne besøker planeter fra det originale spillet, som for eksempel Char, Mar Sara, og Braxis, og en god del nye planeter, som for eksempel Jungelplaneten Bel'Shir. Xel'Naga-ene, den gamle romfarende rasen som skapte Protossene og Zergene, har en hovedrolle i spillet.

Spillet 
Ifølge Blizzard er StarCraft II designet for å være "det ultimate konkurrerende sanntidsstrategispillet". De tre rasene fra originalen – Protoss, Terran, og Zerg –  returnerer. StarCraft II  fokuserer mer på flerspiller-aspektet sammenlignet med  StarCraft I. Forandringene inkluderer store forbedringer av Battle.net, og nye mekanismer som lar en spille med spillere på samme nivå. I tillegg er replay-funksjonen, som gjør at man kan ta opp og se på tidligere spill, forbedret.

Tropper 
StarCraft II har ca. like mange forskjellige typer tropper som Starcraft. Noen tropper fra originalen returnerer, noen med nye oppgraderinger og evner. Noen tropper har blitt fjernet helt, for det meste fordi deres funksjoner er blitt erstattet av nye enheter.

Utvikling 
Utviklingen av StarCraft II ble annonsert 19. mai 2007, på Blizzards Worldwide Invitational i Seoul i Sør-Korea. StarCraft II ble utviklet under kodenavnet Medusa, og blir utgitt til Windows Vista, Windows XP og Mac OS X. Det har blitt påstått at utviklingen av spillet startet i 2003, rett etter at Warcraft III: The Frozen Throne ble utgitt.

StarCraft II støtter grafikkstandarden DirectX 9 (Pixel Shader 2.0) og er kompatibel med DirectX 10. Spillet bruker Havok fysikkmotoren, som åpner for realistisk interaksjon med miljøet, som for eksempel biter av en sprengt bygning som triller nedover en rampe.

Eksterne lenker 
 
 Norsk Starcraft2side

Videospill fra 2010
Sanntidsstrategispill
Videospill utviklet i USA
D.I.C.E. Awards-vinnere
August Tholuck

Friedrich August Gottreu Tholuck (født 30. mars 1799 i Breslau i Tyskland, død 10. juni 1877 i Halle) var en tysk protestantisk teolog som underviste blant annet i dogmatikk ved universitetet i Halle. Han hadde en betydelig innflytelse innen tysk protestantisme, som en av hovedmennene innenfor den fremblomstrende positive teologi i Tyskland, som brøt med den gamle rasjonalisme.

Liv og virke

Bakgrunn
August Tholuck var tidlig utviklet og hadde en nesten utrolig lærenemhet. Allerede 17 år gammel hadde han studert 19 fremmede språk, og senere var han i stand til å preke og skrive på de fleste av kulturspråkene. 

Som ung hadde han i øvrig en voldsom gjæringsperiode. Helt fra sin første ungdom var Tholuck sterkt opptatt av de religiøse spørsmål og utøvde allerede da bestemmende etisk og religiøs innflytelse på sine omgivelser. For ham selv var den imidlertid en periode av indre uvisshet og strid, som mer enn en gang førte ham inn i fortvilelsen helt til selvmordets grense. Med tider av tungt åndelig smerte fikk han forøvrig under hele sitt liv å kjempe.

Da han var kommen til Berlin for å studere ble han litt etter litt grepet av Evangeliet. Nå kastet han seg med stor iver og lyst over teologien, idet han oppgav en tidligere plan om å bli orientalist. Under tiden i Berlin kom det til en avgjørwnde vendepunkt i hans religiøse utvikling, ved det at han der under innflytelse fra flere holdt ble vunnet for den pietistiske retning.

Karriere
I 1821 ble han privatdosent i Berlin og 1825 professor i teologi ved universitetet i Halle, der han virket til sin død. Som teolog var Tholuck utprwget positiv, noe pietistisk og meget konfesjonell. Han arbeidet på så godt som alle teologiens felter, fortrinnsvis imidlertid innenfo, den nytestamentlige eksegese, og hans kommentarer utmerket seg like så meget ved liv og friskhet som ved inngående språklig sans.

Men Tholuck deltok også i det praktiske kirkeliv. Han preket hyppig og gjerne, og hans prekener hører til hans ypperste frembringelser. Han var medstifter av Berlins forening for Hedningemisjon i 1824, var en tid sekretær for jødemisjonen, og utgiver av tidsskriftet Der Freund Israels og arbeidet likeledes for Bibelens utbredelse. Den største betydning hadde Tholuck imidlertid gjennom sin personlighet, og hans personlige innflytelse især overfor studentene fikk en mektig religiøs og moralsk virkning.

Litteratur 
 Albrecht Geck: Friendship in Faith. E.B. Pusey (1800–1882) und F.A.G. Tholuck (1799–1877) im Kampf gegen Rationalismus und Pantheismus – Schlaglichter auf eine englisch-deutsche Korrespondenz. In: Pietismus und Neuzeit 27 (2001), S. 91–117.
 Albrecht Geck (Hrsg.): Autorität und Glaube. Edward Bouverie Pusey und Friedrich August Gottreu Tholuck im Briefwechsel (1825–1865), Teile 1–3. In: Zeitschrift für Neuere Theologiegeschichte 10 (2003), S. 253–317; 12 (2005), S. 89–155; 13 (2006), S. 41–124.
 Gunther Wenz: Ergriffen von Gott. Zinzendorf, Schleiermacher, und Tholuck. Herbert Utz Verlag, München 2000, ISBN 3-89675-784-9.

Referanser 

Tyske lutherske teologer
Personer fra Wrocław
Arstad skole

Arstad skole er en offentlig barneskole med rundt 225 elever. Skolen ligger i Ottestad i Stange kommune i området Hedmark i Innlandet, rundt. 2–3 km utenfor Hamar sentrum. Skolens rektor heter Marit Nyborg. Elevene kommer fra tettbebyggelsen rundt Sandvika og Bekkelaget, som ligger i retning mot Mjøsa og Hamar, samt fra en spredt bebyggelse i Stange vestbygd.

Eksterne lenker
 Arstad skole hos Stange kommune.no

Barneskoler i Innlandet
Skoler i Stange
Norwegian Wood 2007

Norwegian Wood ble i 2007 arrangert for 16. gang fra 14. til 17. juni med over 20 000 besøkende.

Program 2007

Torsdag 14. juni 
  Wolfmother
  Tori Amos
  Marte Wulff

Fredag 15. juni 
  Korn
  Evanescence
  Enslaved

Lørdag 16. juni 
  The Waterboys
  Robyn Hitchcock & The Venus 3
  Shawn Colvin
  Roy Lønhøiden
 / Jonas Fjeld & Chatham County Line

Underwood
PostScriptum, Yoyoyo Acapulco, Rover, Caligvla's Sisters

Søndag 17. juni 
  Travis
  Brian Wilson
  The Lemonheads
  Blind Archery Club
  Washington

Underwood
StMorritz, Dobbelmono, NoTorso, Pulverhund

Eksterne lenker
 
 NRK om Norwegian Wood med konsertanmeldelse, bilder og video.
 Konsertanmeldelser 2007 1. dag: Nådde kokepunktet med Wolfmother 
 Konsertanmeldelser 2007 2. dag: Mørke toner på høylys dag 
 Konsertanmeldelser 2007 3. dag: Variert lørdag i badet 
 Konsertanmeldelser 2007 4. dag: Popmagi i sommerkulden

Musikkfestivaler i Oslo
Musikk i 2007
Ann Iren Mørkved

Ann Iren Mørkved (født 7. august 1981 i Bodø) er en norsk kvinnelig fotballspiller. I sine første år som fotballspiller spilte hun i Innstrandens Idrettslag i Bodø, før hun gikk over til Grand Bodø. Hun dro videre til Athene Moss i 2001. Vårsesongen 2002 ble Mørkved utleid til Fløya som da lå i 1. divisjon, før hun 1. juli samme år dro til toppserielaget Trondheims-Ørn. Hun gikk tilbake til Grand Bodø i 2008, men foran 2009-sesongen takket hun ja til et tilbud fra Kattem om å bli spillende assistenttrener.

Tre år på rad, fra 2003 til 2005, ble Ann Iren Mørkved valgt ut som venstreback på Hadeland Glassverks kåring av Årets lag i Norge. I tillegg til å spille fotball jobber Mørkved som lærer i Trondheim.

Meritter 
Med Trondheims-Ørn:
 Seriegull 2003
 Seriesølv 2004 og 2006
 Cupgull 2002

Referanser

Eksterne lenker 

Norske damelandslagsspillere i fotball
Norske fotballspillere
Norgesmestere i fotball
Fotballspillere for SK Trondheims-Ørn
Eikli skolekorps

Eikli skolekorps er et korps med ca. 30 medlemmer i Ringerike kommune. Det hører til Eikli skole. Eikli skolekorps har et aspirantkorps, et juniorkorps og et hovedkorps.

Norske skolekorps
Norderhov
Wizards of the Coast

Wizards of the Coast (ofte referert til som WotC eller enkelt Wizards) er en amerikansk produsent og utgiver av spill, for det meste basert på fantasy og science-fiction.

Produkter

Brettspill

Axis & Allies
Roborally

Kortspill

Magic: The Gathering
Netrunner
Harry Potter samlekortspill
Duel Masters
Pokémon Trading Card Game (Desember 1998 – Juli 2003)

Rollespill

Ars Magica
d20 Modern
d20 System
Dungeons & Dragons
Star Wars Roleplaying Game

Eksterne lenker
 

Brett- og kortspill
Næringsliv i Washington
Hasbro
Borussia-Park

Borussia-Park er hjemmearenaen til det tyske fotballaget Borussia Mönchengladbach som spiller i den tyske bundesliga. Arenaen ligger i den vestre delen av byen Mönchengladbach, mellom bydelene Hehn, Holt og Rheindahlen i Nordpark Mönchengladbach. Borussia-Park ble åpnet den 14. juli 2004, og tok over for den tidligere Bökelberg Stadion som ikke lengre møtte moderne sikkerhetskrav og internasjonale standarder.

Borussia-Park har en maksimumskapasitet på 59,724 tilskuere, men grunnet ombygningen av sørsiden av arenaen (fra ståplasser til sitteplasser) spilles ligakamper med en maks-kapasitet på 54,010.

Kapasiteten blir noe mindre når det spilles europeiske kamper. Nordsiden av arenaen som er en ståtribune for klubbmedlemmer og supportere, blir bygd om til sitteplasser, og kapasiteten faller til 46,279 sitteplasser.

I juni 2015, ble Borussia-Park ferdig utstyrt med mållinjeteknologi fra det britiske firmaet Hawk-Eye innovations , da de tyske klubbene stemte ja til at alle bundesligakamper skulle ta i bruk dette systemet fra begynnelsen av 2015/2016-sesongen.

Referanser

Fotballstadioner i Tyskland
Sport i Nordrhein-Westfalen
Byggverk i Nordrhein-Westfalen
Rama III

Kong Jessadabodindra, også kjent som Kong Rama III eller Nagklao (født 31. mars 1787 eller 1788, død 2. april 1851) styrte Thailand fra 1824 til 1851. Han var eldste sønn av Kong Phra Puttha Loetla Nabhalai Rama II. Selv om han overtok tronen da hans far plutselig ble syk og døde var det hans bror Prins Mongkut, som var sønn av en høyere rangert dronning, som var den rettmessige tronarving. Grunnen til at Jessadabodindra ble godtatt som etterfulger henger mest sannsynlig sammen med at han i lengre tid hadde bidratt aktivt i styringen av landet og holdt flere administrative posisjoner i hans fars regjering.

Hans offisielle formelle navn var Prabath Somdej Pra Paramadhiwarasetha Maha Jessadabodindra Siammintarawirodom Borommadhammikkarajadhirat Phra Nangklao Chaoyuhua (thai: พระบาทสมเด็จพระปรมาธิวรเสรฐ มหาเจษฎาบดินทร์ สยามินทรวิโรดม บรมธรรมิกมหาราชาธิราช บรมนารถบพิตร พระนั่งเกล้าเจ้าอยู่หัว), men er oftest referert til som Kong Nagklao eller den tredje kongen av befolkningen i Thailand.

Hva skal kongen kalles? 
Et problem Kong Nagklao så seg nødt til å løse var hva han selv skulle kalles av folket. Rama I ble i den tiden han regjerte omtalt som den første kongen, Rama II ble omtalt som den neste kongen, noe som gjorde at Rama III ville bli kalt den siste kongen noe som han fryktet kunne bli sett som uheldig for fremtiden. Han innførte derfor den nummereringen av konger Rama I, Rama II, Rama III osv. som fortsatt brukes i dag. Han ga også de to første kongene æresnavnene Phra Puttha Yotfa Chulaloke, Rama I, og Phra Puttha Loetla Nabhalai, Rama II, som de omtales som i dag.

Regjering 
Kong Nagklao var den siste kongen av Thailand som hadde alle privilegier kongen tradisjonelt holdt. Dette gjorde at han bla. var den eneste som lovlig kunne drive handel med andre land. Handelen med andre land økte også betydelig i hans regjeringstid da både engelskmenn og franskmenn i denne tiden vist stor interesse i Asia. Pengene denne handlen bragte med seg ble oppbevart i røde sekker på kongens soverom da Kong Nangklao mente de kunne komme godt med hvis han eventuelt måtte kjøpe tilbake landområder tapt til fremmede styrker i krig.

Tronarving 
Kong Nanklao hadde 51 sønner og døtre, men regjerte uten en dronning ved sin side. Dette førte til at hans bror, Prins Mongkut som rettmessig skulla ha arvet tronen etter Rama II, ble kronet til Kong Rama IV 27 år etter sin far død.

Blodlinjen fra Rama III er derimot ført videre via hans barnebarn som ble Dronning Debsirindra, mor av Kong Chulalongkorn Rama V.

Thailandske konger
Personer fra Bangkok
Bohemians 1905

FC Bohemians Praha 05 er en fotballklubb fra Praha med en over hundre år lang historie. Det er en av de mest populære klubbene i Tsjekkia. I 2005 overlevde klubben en krise som var resultat av dårlig styring. Klubben ble reddet av fansen som dekket klubbens gjeld. Dens farger er grønt og hvitt. Hjemmebanen i bydelen Vršovice heter Ďolíček. Den mest kjente spilleren i klubbens historie er Antonín Panenka. Bohemians' logo er en kenguru etter en turné i Australia i 1927 Etter turnéen fikk klubben to levende kenguruer som ble donert til byens dyrehage.

Kort historikk
Historiske navn:
1905 AFK Vršovice 
1927 AFK Bohemians
1940 AFK Bohemia 
1945 AFK Bohemians 
1948 Železničáři Praha
1952 Spartak Praha Stalingrad
1961 ČKD Praha
1961 Bohemians ČKD Praha
1993 FC Bohemians Praha
2005 Bohemians 1905

Største triumfer
Tsjekkoslovakisk mester i 1983
Tsjekkisk cupmester i 1982

Spillerstall 
Oppdatert 20. april 2022.

Utlånte spillere

Referanser

Eksterne lenker
 

Fotballag i Tsjekkia
Sport i Praha
Fotballag etablert i 1905
Norges Politilederlag

Norges Politilederlag (NPL) er en arbeidstakerorganisasjon for ledere på alle nivå og fagområder i politi- og lensmannsetaten.
Fokus er lederes lønn, arbeidsvilkår, faget ledelse og organisasjon. På engelsk har organisasjonen navnet Norwegian Association of the Chiefs of Police (NACP). Den må ikke forveksles med organisasjonen Politijuristene, som tidligere het Politiembetsmennenes Landsforening.

Fra og med 2016, etter at politiet reduserte fra 27 til 12 politidistrikt, består NPL av 12 lokallag, ett i hvert politidistrikt. Medlemskap oppnås ved innmelding i et lokallag. Alle medlemmene av NPL er også individuelle medlemmer i Parat. Organisasjonen har kontor sammen med Parat hos YS i Lakkegata i Oslo.

Historikk
 Norges Politilederlag ble en egen organisasjon i Parat i 2016 i YS. 

 Representantskapsmøtet besluttet i juni 2008 å endre navnet til Norges Politilederlag (NPL).

 Representantskapsmøtet i Geiranger sommeren 2003 beslutter navneendring fra Norges lensmannslag til Norges lensmanns- og politilederlag. 

 Fremover til 2003 sluttet også andre politiledere enn lensmenn seg til laget. 

 NPL ble medlem av Yrkesorganisasjonenes Sentralforbund 1. juli 2001. 

 Norges Lensmandsforening ble stiftet 7. februar 1893 på Hotel Boulevard i Christiania

Ledere  
Norges Politilederlag
 2019 – Marit Ellingsen er valgt til 2021
 2016 – 2019: Geir Krogh 
 2008 – 2016: Johnny Nauste

 Norges lensmanns- og politilederlag 
 2007 – 2008: Geir Ove Heir
 2003 – 2007: Geir Magne Aanestad

Norges Lensmannslag 
 2001 – 2003: Per Erik Skaugrud
 1997 – 2001: Otto Stærk
 1995 – 1997: Jon Kristoffersen
 1990-1995: Steinar Ravlo (f.1943) lensmann bl.a. i Levanger
 1980-1990: Rolf Vik (f.1924) lensmann i Skedsmo
 1974-1980: Birger Tvete Berger (f.1919) lensmann i Råde
 1962-1974: Johan Henrik Bruun (f.1912) bl.a. lensmann i Asker
 1955-1962: Oddmund Hoel (f.1910) bl.a. lensmann i Oppdal
 1951-1952: Ivar Fjærtoft (f.1887) lensmann i Borgund
 1938-1951: Ole Barman (f.1897) avsett av NS-styret under okkupasjonen, lensmann i Bærum

Norges Lensmandslag
 1920-1937: Hans Strømsæther (f.1874-d.1937) lensmann Tune,Østfold (og tidl i Rindal) 
 1917-1920: Hans Cappelen (1871–1954) lensmann i Solum, Telemark
 1909-1917: Einar Kristian Helgesen Dahl (f.1879) lensmann i Hedrum
 1907-1909: Ole Svang (f.1864) lensmann i Lier
 1900-1907: August Wetlesen (f.1858) kst.fogd i Aker og Follo
 1883-1900: Rasmus Værn (f.1844) lensmann i Rakkestad

(Kilde: Fra lensmann til politileder, NPL, 1993-2018 (2018).

Referanser

Eksterne lenker 
 Offisielle nettsider www.politilederen.no
 Lensmenn i 800 år. Jubileumsbok Norges lensmannslag 1893-1993

Norske fagforbund
Yrkesorganisasjonenes Sentralforbund
Norske Meierifolks Landsforening

Norske Meierifolks Landsforening (NML) er et fagforbund som organiserer ansatte i meieriindustrien. NML ble dannet i 1914 og har vel 1250 medlemmer. Forbundet ble medlem i Yrkesorganisasjonenes Sentralforbund 1. juli 2006.

Eksterne lenker 
 Norske Meierifolks Landsforening

Norske fagforbund
Etableringer i 1914
Yrkesorganisasjonenes Sentralforbund
Meierivirksomhet
Norsk Radiografforbund

Norsk Radiografforbund (NRF) er et fagforbund som organiserer radiografer og stråleterapeuter. 

Forbundet har vel 2 800 medlemmer og er medlem av Unio fra 1. januar 2013.

Forbundsleder er Bent Ronny Mikalsen.

NRF er en partipolitisk uavhengig fagorganisasjon som arbeider for å utvikle og opprettholde en høy faglig standard i utdanning og utøving av fagområdene. 

Forbundets formål er å ivareta medlemmenes inntekts- og arbeidsforhold på en måte som sikrer yrkesgruppens posisjon, lønnsutvikling og muligheter i yrkeslivet. Forbundet arbeider også for faglig samarbeid og utvikling i Norge og over landegrensene. 

Norsk Radiografforbund er utgiver av fagtidsskriftet Hold Pusten. Tidsskriftet er medlem av Fagpressen, og drives i tråd med Redaktørplakaten og Vær Varsom-plakaten. Hold Pusten driver saklig, uavhengig og kritisk journalistikk i samsvar med forbundets formålsparagraf, medlemmenes faglige identitet og forbundets grunnleggende verdier. Hold Pusten søker å gjenspeile den faglige utviklingen innen radiografi og stråleterapi, og ønsker å stimulere til engasjement og debatt. Hold Pusten er et vitenskapelig tidsskrift på nivå 1. Vitenskapelige artikler blir vurdert av den vitenskapelige redaktøren og minst to uavhengige fagfeller. www.holdpusten.no

Referanser

Eksterne lenker 
 Norsk Radiografforbund
 Norsk Radiografforbunds vitenskapelig tidsskrift Hold Pusten

Norske fagforbund
Unio
Personellforbundet

Personellforbundet var et norsk fagforbund som ble stiftet i 1960 og som organiserte sivilt og militært tilsatte i Forsvaret, samt tilsatte ved Forsvarsmateriell, Forsvarsbygg, Forsvarets forskningsinstitutt, Etterretningstjenesten, NSM og Integrated Service Solutions.

Forbundet var et partipolitisk uavhengig fagforbund tilsluttet Yrkesorganisasjonenes Sentralforbund. Personellforbundet hadde tidligere navnet Forsvarets Sivile Tjenestemenns Landsforbund, før det i 2018 gikk inn i Parat og tok navnet Parat forsvar.

Eksterne lenker
Parat forsvar

Norske fagforbund
Etableringer i 1960
Opphør i 2018
Yrkesorganisasjonenes Sentralforbund